**ХХХ- сонли ШАРТНОМА**

**Смета хужжатларини ишлаб чиқиш учун**

 Тошкент шахри. “\_\_\_” октябр 2022 йил

**“\_\_\_\_\_\_\_\_\_\_\_\_\_\_\_\_\_\_\_\_\_\_\_\_”** **МЧЖ** кейинги ўринларда“Бажарувчи” номидан Устав асосида иш юритувчи директор \_\_\_\_\_\_\_\_\_\_\_\_\_ бир томондан, **РИКИАТМ ДМ** номидан Устав асосида иш юритувчидиректор **Х.Г.Фозилов** кейинги ўринларда “Буюртмачи” деб аталиб, иккинчи томонданушбу шартномани туздилар:

**1.Шартнома предмети ва муддати.**

1.1.Бажарувчи: Тошкент шахри М.Улуғбек тумани, Осиё кўчаси 4 манзилида жойлашган РИКИАТМ ДМнинг 3 даволаш биносининг 2 – қавати (7 – Юрак етишмовчилиги ва миокард нокоронаген касалликлар бўлими)да жорий таъмир ишлари смета хисоб хужжатларини бажариш мажбуриятини ўз зиммасига олади.

1.2. Буюртмачи эса уни қабул қилиш ва хақ тўлаш мажбуриятини олади.

1.3. Бажарувчи шартнома бўйича смета хужжатларини ишлаб чиқади, шу жумладан учинчи шахсни ёллаган холда белгиланган тартибда ишларини олиб боради.

1.4.. Бажарувчи смета хужжатларини бошланғич тўлов (аванс) амалга оширилгандан сўнг 30(Ўн) иш куни муддатида Буюртмачига тақдим этади.

**2.** **Шартнома баҳоси ва тўловлар қоидалари.**

2.1. Шартноманинг баҳоси шартнома тарафларининг келишувига асосан **ҚҚС** билан **\_\_\_\_\_\_\_\_\_\_\_\_\_\_\_\_\_\_\_\_\_\_** сўмни ташкил этади.

2.2. Буюртмачи шартнома имзолангандан сўнг Бажарувчига 3 (уч)иш куни мобайнида шартнома баҳосининг 30 (ўттиз) фоизи: \_\_\_\_\_\_\_\_\_\_ сўм миқдорида аванс тўловини амалга оширади.

2.3. Шартнома бўйича қолган маблағ, Бажарувчи смета хужжатларини Буюртмачига тақдим этгандан сўнг, топшириш-қабул қилиш далолатномаси расмийлаштирилиб, 7 кун мобайнида қолгани молиялаштирилади.

2.4. Шартноманинг баҳоси узил-кесил ҳисобланади ва кейинчалик қайта кўриб чиқилиши мумкин эмас, қуйидаги ҳоллар бундан мустасно:

- ишлар қийматини енгиб бўлмайдиган куч (форс-мажор) ҳолатлари сабаб бўлганда;

- ишлар хажми Буюртмачи томонидан ўзгартирилганда;

**3. Тoмонлар мажбуриятлари.**

3.1. Буюртмачи барча ишлар бажарилиб бўлингандан кейин белгиланган нархнинг хаммасини Бажарувчига тўлаши ёки ишларининг айрим босқичлари тугатилганидан кейин нархнинг тегишли кисмини тўлаши, тайёрланган смета хужжатларининг камчиликлари борлиги муносабати билан учинчи шахс томонидан Буюртмачига нисбатан қўзғатилган даво юзасидан ишда қатнашишига Бажарувчини жалб қилиши шарт.

3.2. Буюртмачи ишларни амалга ошириш учун зарур бўлган бирламчи маълумотлар тақдим қилиши шарт.

**4. Ишларни топшириш ва қабул қилиш тартиби.**

4.1. Смета хужжатлари ишлари бажарилишининг алоҳида босқичи ва шартнома бўйича белгиланган жами ишлар тугагандан сўнг Бажарувчи Буюртмачига ишларни топшириш - қабул қилиш далолатномаси билан топшириқда кўзда тутилган ҳужжатлар тўпламини топширади.

 4.2. Буюртмачи ишларни топшириш - қабул қилиш далолатномаси ва мазкур шартноманинг 4.1-бандида кўрсатилган ҳисобот ҳужжатларини олгандан сўнг 10 (ўн) кун мобайнида ишларни қабул қилиш ва Бажарувчига имзоланган топшириш ва қабул қилиш далолатномасини ёки ишларни қабул қилмасликнинг асосланган рад жавобини юборишни ўз зиммасига олади.

4.3. Буюртмачи ишларни қабул қилмаслигининг асосли рад жавобини берган ҳолда зарур бўлган қўшимча ишларнинг рўйхати ва уларнинг бажарилиш муддатларини кўрсатган ҳолда, икки томонлама далолатнома тузилади.

4.4. Агар смета хужжатлари ишларини бажарилиш жараёнида уни давом эттириш мақсадга мувофиқ эмаслиги аниқланса, томонлар 5 кун муддат ичида уни тўхтатиш тўғрисида бир-бирини хабардор қилиши ва 15 кун мобайнида ишларни давом эттириш мақсадга мувофиқ ёки мувофиқ эмаслиги тўғрисидаги масалани кўриб чиқиши шарт **.**

 **5. Низоларни хал этиш.**

5.1. Шартнома амал қилиш давомида юзага келадиган низоларни тарафлар ўзаро музокара йўли билан ҳал этади. Музокара натижасида келишувга келинмаган тақдирда низолар тарафлар томонидан улар қонун хужжатларида белгиланган тартибда Туманлараро иқтисодий судда кўриб чиқилиши натижасида ҳал қилинади.

**6. Шартномани ўзгартириш ва бекор қилиш.**

6.1. Мазкур шартномага қўшимча битим кўринишидаги ўзгартириш ва қўшимчалар ёзма равишда қилинган ҳамда томонлар (ёки томонлар номидан вакиллар) имзолаган ҳолдагина юридик кучга эга бўлади.

6.2. Шартнома тарафларнинг келишувига мувофиқ ўзгартирилиши ва бекор қилиниши мумкин. Шартнома ўзгартириш ёки бекор қилиш тўғрисидаги келишуви ёзма шаклда амалга оширилади. Шартномани бажаришдан бир тарафлама бош тортишга ёки шартноманинг шартларини бир тарафлама ўзгартиришга йўл қўйилмайди.

**7. Форс-мажор.**

7.1. Форс-мажор вазиятлари пайдо бўлиши муносабати билан мазкур шартномадаги томонлар мажбуриятлари бутунлай бажарилмаса ёки қисман бажарилса, мажбуриятларни бажариш муддатлари бундай вазиятлар таъсир этиши вақтига мутаносиб равишда узайтирилади.

 **8. Томонларнинг жавобгарлиги.**

8.1. Бажарувчи смета хужжатлари ишларини муддатидан олдин бажарганида, Буюртмачи уни Шартноманинг 4-бандига асосан қабул қилади ва тўла тўловни амалга оширади.

8.2. Буюртмачи томонидан дастлабки тўлов ва ишларни топширилганда шартлашилган муддати хақи кечиктирилган хар бир кун учун мажбуриятларнинг бажарилмаган қисмининг 0,1 фоизи миқдорида жарима тўлайди, бунда жариманинг умумий суммаси бажарилмаган ишлар ёки кўрсатилмаган хизматлар қийматининг 20 фоизидан ошмаслиги лозим.

8.3. Бажарувчи томонидан смета хужжатларини тайёрлаш ўз вақтида бажарилмай мажбуриятлар бузилган бўлса, Бажарувчи Буюртмачига муддати ўтказиб юборилган ҳар бир кун учун мажбуриятларнинг бажарилмаган қисмининг 0,1 фоизи миқдорида жарима тўлайди, бироқ бунда жариманинг умумий суммаси бажарилмаган ишлар ёки кўрсатилмаган хизматлар қийматининг 20 фоизидан ошмаслиги лозим.

8.4. Тўланган жарима тарафларни ушбу шартнома бўйича ўз мажбуриятларини бажаришдан озод қилмайди.

 **9. Қўшимча шартлар.**

9.1. Шартнома ўзбек тилида икки нусхада тузилди ва ҳар иккала нусхаси ҳам бир хил юридик кучга эга бўлади.

9.2. Шартноманинг амал қилиш муддати 2022 йил 31-декабр.

**10. Томонларнинг манзили, ҳисоб рақамлари ва реквизитлари.**

|  |  |
| --- | --- |
|  **Бажарувчи:** | **Буюртмачи:** |
| **“\_\_\_\_\_\_\_\_\_\_\_\_\_\_\_\_\_\_\_\_\_\_\_”** **МЧЖ**Рахбар \_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_.**м.ў. | **РИКИАТМ ДМ**Манзил: Рахбар \_\_\_\_\_\_\_\_\_\_\_\_\_\_ Х.Г.Фозиловм.ў. |